钦定古今图书集成/明伦汇编/闺媛典/第020卷 > 《霜叶飞》前人
## 钦定古今图书集成/明伦汇编/闺媛典/第020卷 > 《霜叶飞》前人

寒云垂地，堤烟重，燕鸿初度江表。露荷风柳向人疏，
台榭还清悄。恨脉脉、离情怨晓。相思魂梦银屏小。奈
倦客征衣，自遍拂尘埃，玉镜羞照。无限静陌幽坊，
追欢寻赏，未落人后先到。少年心事转头空，况近春
怀抱。尽绿叶红英过了。离声慵整当时调。问丽质，从
憔悴，消减腰围，似郎多少。